title: Kommissionens gennemførelsesforordning (EU) 2019/923 af 3. juni 2019 om tarifering af visse varer i den kombinerede nomenklatur

text:
                  6.6.2019

                  DA

                  Den Europæiske Unions Tidende

                  L 148/7

         KOMMISSIONENS GENNEMFØRELSESFORORDNING (EU) 2019/923
         af 3. juni 2019
         om tarifering af visse varer i den kombinerede nomenklatur
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
         ud fra følgende betragtninger:

                     (1)

                     For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.

                     (2)

                     Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.

                     (3)

                     Ifølge de almindelige bestemmelser bør varerne i kolonne 1 i tabellen i bilaget tariferes under de KN-koder, der er anført i kolonne 2, ud fra den begrundelse, der er anført i kolonne 3.

                     (4)

                     Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.

                     (5)

                     Foranstaltningerne i denne forordning er i overensstemmelse med udtalelse fra Toldkodeksudvalget —

               VEDTAGET DENNE FORORDNING:

            Artikel 1
            De varer, der er anført i kolonne 1 i tabellen i bilaget, tariferes i den kombinerede nomenklatur under de KN-koder, der er nævnt i kolonne 2 i tabellen.

            Artikel 2
            Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.

            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 3. juni 2019.

                  På Kommissionens vegne

                  For formanden

               Stephen QUEST

                  Generaldirektør

                  Generaldirektoratet for Beskatning og Toldunion

            (1)  EUT L 269 af 10.10.2013, s. 1.

            (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).

            BILAG

                        Varebeskrivelse

                        Tarifering
                        (KN-kode)

                        Begrundelse

                        (1)

                        (2)

                        (3)

                                    1.

                                    Et produkt i form af en alkoholholdig væske med et alkoholindhold på 4-6 % vol.
                                    Det fremstilles ved at blande gæret æblesaft med destilleret ethanol (ethylalkohol), kulsyreholdigt vand, sukker, citronsyre, smagsstoffer, et konserveringsmiddel (E 202), koffein og farvestoffer (E 102, E 124).
                                    Tilsætningen af destilleret ethanol til den gærede æblesaft øger produktets alkoholindhold: 62,05 liter gæret æblesaft med et alkoholindhold på 18 % vol. (11,17 liter alkohol) blandes med 37,95 liter destilleret ethanol med et alkoholindhold på 28,28 % vol. (10,73 liter alkohol). Den gærede alkoholbestanddel i produktet udgør 51 % af det samlede alkoholindhold, mens den destillerede alkohol udgør 49 %.
                                    Den opnåede blanding fortyndes til et drikkeligt produkt med et alkoholindhold på 4-6 % vol. ved at tilsætte kulsyreholdigt vand. Der tilføjes desuden sukker, citronsyre, et konserveringsmiddel (E 202), koffein, farvestoffer (E 102, E 124) og smagsstoffer (f.eks. mango, rom, passionsfrugt eller portvin).
                                    Produktet foreligger som ingrediens i cocktails. Det smager og dufter sprittet, syrligt og sødt.
                                    Produktet er egnet til menneskeligt konsum og er emballeret til detailsalg i beholdere af to liter eller mindre.

                        2208 90 69

                        Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 2208 , 2208 90  og 2208 90 69 .
                        Produktet er en alkoholholdig drikkevare, som ikke har bevaret de karaktergivende træk for produkter henhørende under pos. 2206  (se også de forklarende bemærkninger til HS, pos. 2206 , tredje stykke), eftersom de tilsatte stoffer har ført til et tab af egenskaber ved og karakteristika for gæret æblesaft.
                        Det faktum, at den destillerede alkohol ikke udgør mere end 49 % af alkoholen i produktet, hverken i volumen eller i procent, og at de resterende 51 % tilvejebringes ved gæring, er ikke et tariferingskriterium, eftersom der ikke findes en regel om procentuel overvægt til bestemmelse af karakteren af produkter under pos. 2206 .
                        Tarifering under pos. 2206  er derfor udelukket, fordi produktet har objektive karakteristika, der minder om karakteristikaene for spiritus, og ikke længere har de objektive karakteristika, der opnås ved gæring af en bestemt frugt eller plante.
                        Produktet skal derfor tariferes under KN-kode 2208 90 69  som andre spiritusholdige drikkevarer i beholdere med indhold af to liter eller mindre.

                                    2.

                                    Et produkt i form af en alkoholholdig væske med et alkoholindhold på 15 % vol.
                                    Det fremstilles ved at gære en sukkerroeekstrakt, der består af 93,4 vægtprocent sakkarose (96,7 % sakkarose i tørstof), protein, sporstoffer, fibre og vand.
                                    Gæringen opnås ved at tilsætte vand og gær og fortsættes, indtil der er opnået et alkoholindhold på 15 %. Derpå fjernes gæren ved sedimentering og mikrofiltrering. Produktet har ingen særlig duft eller smag ud over alkohol.
                                    Produktet er tiltænkt anvendt som base for fremstillingen af alkoholholdige drikkevarer.
                                    Det foreligger i bulk.

                        2208 90 99

                        Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 2208 , 2208 90  og 2208 90 99 .
                        Sukkerroeekstrakt er neutralt råsukker, og produktet kan derfor ikke have samme smag, duft og/eller fremtræde som en drikkevare, der er fremstillet af frugt eller et andet naturprodukt. Produktet har således ikke de karakteristika, der kendetegner produkter henhørende under pos. 2206 , men har til gengæld de karakteristika, der kendetegner ethanol henhørende under pos. 2208 .
                        Produktet, der fremstilles ved behandling af gæret sukkerroeekstrakt, er beregnet til at fungere som base for blandingen af alkoholholdige drikkevarer og er neutralt for så vidt angår farve, duft og smag som følge af rensning (herunder mikrofiltrering) og henhører derfor under pos. 2208 .
                        Produktet skal derfor tariferes under KN-kode 2208 90 99  som ikke denatureret ethanol (ethylalkohol), i beholdere med indhold af over to liter.


title: Kommissionens gennemførelsesforordning (EU) 2019/1090 af 26. juni 2019 om ikke at forny godkendelsen af aktivstoffet dimethoat, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011 (EØS-relevant tekst.)

text:
                  27.6.2019

                  DA

                  Den Europæiske Unions Tidende

                  L 173/39

         KOMMISSIONENS GENNEMFØRELSESFORORDNING (EU) 2019/1090
         af 26. juni 2019
         om ikke at forny godkendelsen af aktivstoffet dimethoat, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 20, stk. 1, og artikel 78, stk. 2, og
         ud fra følgende betragtninger:

                     (1)

                     Dimethoat blev ved Kommissionens direktiv 2007/25/EF (2) opført som et aktivstof i bilag I til Rådets direktiv 91/414/EØF (3).

                     (2)

                     Aktivstoffer, der er opført i bilag I til direktiv 91/414/EØF, betragtes som godkendt i henhold til forordning (EF) nr. 1107/2009 og er opført i del A i bilaget til Kommissionens gennemførelsesforordning (EU) nr. 540/2011 (4).

                     (3)

                     Godkendelsen af aktivstoffet dimethoat, jf. del A i bilaget til gennemførelsesforordning (EU) nr. 540/2011, udløber den 31. juli 2020.

                     (4)

                     Der blev i overensstemmelse med artikel 1 i Kommissionens gennemførelsesforordning (EU) nr. 844/2012 (5) indgivet en ansøgning om fornyelse af godkendelsen af dimethoat inden for den tidsfrist, der er fastsat i nævnte artikel.

                     (5)

                     Ansøgeren indsendte de supplerende dossierer, som kræves i henhold til artikel 6 i gennemførelsesforordning (EU) nr. 844/2012. Den rapporterende medlemsstat fandt, at ansøgningen var fuldstændig.

                     (6)

                     Den rapporterende medlemsstat udarbejdede en vurderingsrapport vedrørende fornyelse i samråd med den medrapporterende medlemsstat og forelagde den for Den Europæiske Fødevaresikkerhedsautoritet (i det følgende benævnt »autoriteten«) og Kommissionen den 5. maj 2017.

                     (7)

                     Autoriteten fremsendte vurderingsrapporten vedrørende fornyelse til ansøgeren og medlemsstaterne, således at de kunne fremsætte bemærkninger hertil, og videresendte de modtagne bemærkninger til Kommissionen. Autoriteten gjorde desuden det supplerende resumé af dossieret tilgængeligt for offentligheden.

                     (8)

                     Den 2. oktober 2018 fremsendte autoriteten sine konklusioner (6) om, hvorvidt dimethoat kan forventes at opfylde godkendelseskriterierne i artikel 4 i forordning (EF) nr. 1107/2009, til Kommissionen. Kommissionen forelagde udkastet til vurderingsrapport vedrørende dimethoat for Den Stående Komité for Planter, Dyr, Fødevarer og Foder den 13. december 2018 og forslag til forordning den 25. januar 2019.

                     (9)

                     Autoriteten gav udtryk for specifikke betænkeligheder. Navnlig var det ikke muligt at udelukke eksponeringsrisikoen for forbrugere, brugere, arbejdstagere, andre tilstedeværende og beboere på grund af deres eksponering for restprodukter af dimethoat, for hvilken det genotoksiske potentiale ikke kunne udelukkes, og dets vigtigste metabolit omethoat, som hovedparten af eksperterne i peer review-processen mener er et in vivo fysisk mutagen. Autoriteten konkluderede desuden, at der er en høj risiko for pattedyr og for leddyr, der ikke er målarter, ved dimethoat, og for honningbier er der en høj risiko ved alle vurderede repræsentative anvendelsesformål af både dimethoat og omethoat. Derudover konkluderede autoriteten, at den tekniske specifikation, både den nuværende og den reviderede, ikke understøttes af den (øko)toksikologiske vurdering.

                     (10)

                     Kommissionen opfordrede ansøgeren til at fremsætte sine bemærkninger til autoritetens konklusion. Derudover opfordrede Kommissionen i henhold til artikel 14, stk. 1, tredje afsnit, i gennemførelsesforordning (EU) nr. 844/2012 ansøgeren til at fremsætte sine bemærkninger til udkastet til vurderingsrapport vedrørende fornyelse. Ansøgeren fremsatte sine bemærkninger, som er blevet nøje gennemgået.

                     (11)

                     Uagtet de argumenter, som ansøgeren fremførte, kan de betænkeligheder, der er forbundet med stoffet, imidlertid ikke anses for at være afhjulpet.

                     (12)

                     Derfor er det med hensyn til en eller flere repræsentative anvendelser for mindst ét plantebeskyttelsesmiddel ikke blevet fastslået, at godkendelseskriterierne i artikel 4 i forordning (EF) nr. 1107/2009 er opfyldt. Godkendelsen af aktivstoffet dimethoat bør derfor ikke fornyes.

                     (13)

                     Gennemførelsesforordning (EU) nr. 540/2011 bør derfor ændres.

                     (14)

                     Medlemsstaterne bør have tilstrækkelig tid til at trække godkendelser af plantebeskyttelsesmidler, der indeholder dimethoat, tilbage.

                     (15)

                     For plantebeskyttelsesmidler, der indeholder dimethoat, og for hvilke medlemsstaterne bevilger en afviklingsperiode i henhold til artikel 46 i forordning (EF) nr. 1107/2009, bør en sådan periode udløbe senest den 17. oktober 2019 for plantebeskyttelsesmidler, som anvendes på kirsebær, og den 17. juli 2020 for andre plantebeskyttelsesmidler, som anvendes på andre afgrøder.

                     (16)

                     Udløbsdatoen for dimethoat blev ved Kommissionens gennemførelsesforordning (EU) 2019/707 (7) forlænget til den 31. juli 2020 for at gøre det muligt at afslutte fornyelsesprocessen, inden godkendelsen af stoffet udløber. Da der er truffet en afgørelse om ikke at forny godkendelsen forud for den forlængede udløbsdato, bør nærværende forordning imidlertid finde anvendelse hurtigst muligt.

                     (17)

                     Denne forordning er ikke til hinder for, at der kan indgives en ny ansøgning vedrørende godkendelse af dimethoat i henhold til artikel 7 i forordning (EF) nr. 1107/2009.

                     (18)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Ikke-fornyelse af godkendelsen af aktivstoffet
            Godkendelsen af aktivstoffet dimethoat fornyes ikke.

            Artikel 2
            Ændring af gennemførelsesforordning (EU) nr. 540/2011
            I del A i bilaget til gennemførelsesforordning (EU) nr. 540/2011 udgår række 149 vedrørende dimethoat.

            Artikel 3
            Overgangsforanstaltninger
            Medlemsstaterne tilbagekalder godkendelser af plantebeskyttelsesmidler, der indeholder dimethoat som aktivstof, senest den 17. januar 2020.

            Artikel 4
            Afviklingsperiode
            Afviklingsperioder, som medlemsstaterne har bevilget i henhold til artikel 46 i forordning (EF) nr. 1107/2009, skal være så korte som muligt og skal udløbe senest den 17. oktober 2019 for plantebeskyttelsesmidler, som anvendes på kirsebær, og den 17. juli 2020 for plantebeskyttelsesmidler, som anvendes på andre afgrøder.

            Artikel 5
            Ikrafttræden
            Denne forordning træder i kraft på tredjedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 26. juni 2019.

                  På Kommissionens vegne

               Jean-Claude JUNCKER

                  Formand

            (1)  EUT L 309 af 24.11.2009, s. 1.

            (2)  Kommissionens direktiv 2007/25/EF af 23. april 2007 om ændring af Rådets direktiv 91/414/EØF for at optage dimethoat, dimethomorph, glufosinat, metribuzin, phosmet og propamocarb som aktivstoffer (EUT L 106 af 24.4.2007, s. 34).

            (3)  Rådets direktiv 91/414/EØF af 15. juli 1991 om markedsføring af plantebeskyttelsesmidler (EFT L 230 af 19.8.1991, s. 1).

            (4)  Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1).

            (5)  Kommissionens gennemførelsesforordning (EU) nr. 844/2012 af 18. september 2012 om fastsættelse af de fornødne bestemmelser til gennemførelse af fornyelsesproceduren for aktivstoffer, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler (EUT L 252 af 19.9.2012, s. 26).

            (6)  Den Europæiske Fødevaresikkerhedsautoritet (EFSA), 2018. Conclusion on the peer review of the pesticide risk assessment of the active substance dimethoate, EFSA Journal 2018;16(10):5454. https://www.efsa.europa.eu/en/efsajournal/pub/5454.

            (7)  Kommissionens gennemførelsesforordning (EU) 2019/707 af 7. maj 2019 om ændring af gennemførelsesforordning (EU) nr. 540/2011 for så vidt angår forlængelse af godkendelsesperioderne for aktivstofferne alpha-cypermethrin, beflubutamid, benalaxyl, benthiavalicarb, bifenazat, boscalid, bromoxynil, captan, cyazofamid, desmedipham, dimethoat, dimethomorph, diuron, ethephon, etoxazol, famoxadon, fenamiphos, flumioxazin, fluoxastrobin, folpet, foramsulfuron, formetanat, metalaxyl-m, methiocarb, metribuzin, milbemectin, Paecilomyces lilacinus stamme 251, phenmedipham, phosmet, pirimiphos-methyl, propamocarb, prothioconazol, s-metolachlor og tebuconazol. (EUT L 120 af 8.5.2019, s. 16).


title: Kommissionens gennemførelsesforordning (EU) 2019/1125 af 5. juni 2019 om godkendelse af zinkchelat af methioninsulfat som tilsætningsstof til foder til alle dyrearter (EØS-relevant tekst.)

text:
                  2.7.2019

                  DA

                  Den Europæiske Unions Tidende

                  L 177/77

         KOMMISSIONENS GENNEMFØRELSESFORORDNING (EU) 2019/1125
         af 5. juni 2019
         om godkendelse af zinkchelat af methioninsulfat som tilsætningsstof til foder til alle dyrearter
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
         ud fra følgende betragtninger:

                     (1)

                     Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for meddelelse af sådan godkendelse.

                     (2)

                     Der er i overensstemmelse med artikel 7 i forordning (EF) nr. 1831/2003 indgivet en ansøgning om godkendelse af zinkchelat af methioninsulfat. Ansøgningen var vedlagt de oplysninger og dokumenter, der kræves i henhold til forordningens artikel 7, stk. 3.

                     (3)

                     Ansøgningen vedrører godkendelse i tilsætningsstofkategorien »tilsætningsstoffer med ernæringsmæssige egenskaber« af zinkchelat af methioninsulfat som tilsætningsstof til foder til alle dyrearter.

                     (4)

                     Den Europæiske Fødevaresikkerhedsautoritet (i det følgende benævnt »autoriteten«) konkluderede i sine udtalelser af 18. maj 2017 (2) og 4. oktober 2018 (3), at zinkchelat af methioninsulfat under de foreslåede anvendelsesbetingelser ikke har skadelige virkninger på dyrs sundhed og forbrugernes sikkerhed. Den konkluderede også, at tilsætningsstoffet betragtes som et potentielt hudsensibiliserende stof og irriterer øjnene og huden, og bemærkede, at der er en risiko for brugerne af tilsætningsstoffet ved indånding. Kommissionen mener derfor, at der bør træffes passende beskyttelsesforanstaltninger for at forhindre negative virkninger for menneskers sundhed, navnlig hvad angår brugerne af tilsætningsstoffet. Autoriteten konkluderede også, at tilsætningsstoffet ikke udgør en yderligere miljørisiko sammenlignet med andre zinkforbindelser, og at det er en effektiv kilde til zink for alle dyrearter. Autoriteten vurderer ikke, at der er behov for særlige krav om overvågning efter markedsføringen. Den har også gennemgået den rapport om metoder til analyse af fodertilsætningsstoffet, der blev forelagt af det ved forordning (EF) nr. 1831/2003 oprettede referencelaboratorium.

                     (5)

                     Med forbehold af de respektive beskyttelsesforanstaltninger for brugerne af det pågældende tilsætningsstof viser vurderingen af tilsætningsstoffet, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af dette tilsætningsstof godkendes som anført i bilaget til nærværende forordning.

                     (6)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Det i bilaget opførte stof, der tilhører tilsætningsstofkategorien »tilsætningsstoffer med ernæringsmæssige egenskaber« og den funktionelle gruppe »forbindelser af sporstoffer«, tillades anvendt som fodertilsætningsstof på de betingelser, der er fastsat i bilaget.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 5. juni 2019.

                  På Kommissionens vegne

               Jean-Claude JUNCKER

                  Formand

            (1)  EUT L 268 af 18.10.2003, s. 29.

            (2)  EFSA Journal 2017;15(6):4859.

            (3)  EFSA Journal 2018;16(10):5463.

            BILAG

                        Tilsætningsstoffets identifikationsnummer

                        Navn på indehaveren af godkendelsen

                        Tilsætningsstof

                        Sammensætning, kemisk betegnelse, beskrivelse, analysemetode

                        Dyreart eller -kategori

                        Maksimumsalder

                        Minimumsindhold

                        Maksimumsindhold

                        Andre bestemmelser

                        Godkendelse gyldig til

                        Indhold af grundstoffet (Zn) i mg/kg fuldfoder med et vandindhold på 12 %

                           Kategori: tilsætningsstoffer med ernæringsmæssige egenskaber. Funktionel gruppe: forbindelser af sporstoffer

                        3b614

                        —

                        Zinkchelat af methioninsulfat

                           Tilsætningsstoffets sammensætning:

                        Zinkchelat af methioninsulfat som pulver med et zinkindhold mellem 2 % og 15 %.

                           Aktivstoffets karakteristika:

                        Zink, 2-amino-4 methylsulanylbutansyre, sulfat; zink chelateret med methionin i molforhold 1:1.

                                    Kemisk betegnelse: C5H11NO6S2Zn

                                    CAS-nummer: 56329-42-1

                           Analysemetoder
                            (1):
                        Til kvantificering af det samlede indhold af zink i tilsætningsstoffet og forblandingerne:

                                    —

                                    EN 15510: Induktivt koblet plasmaatomemissionsspektrometri (ICP-AES) eller

                                    —

                                    EN 15621: Induktivt koblet plasmaatomemissionsspektrometri (ICP-AES) efter trykoplukning.

                              Til kvantificering af methioninindholdet i fodertilsætningsstoffet:

                                    —

                                    Ionbyttekromatografi i kombination med postkolonnederivatisering og fotometrisk detektering (IEC-UV/FD) — EN ISO 17180 eller VDLUFA 4.11.6 og EN ISO 13903

                              Til kvantificering af det samlede indhold af zink i fodermaterialer og foderblandinger:

                                    —

                                    Forordning (EF) nr. 152/2009 — Atomabsorptionsspektrometri (AAS) eller

                                    —

                                    EN 15510: Induktivt koblet plasmaatomemissionsspektrometri (ICP-AES) eller

                                    —

                                    EN 15621: Induktivt koblet plasmaatomemissionsspektrometri (ICP-AES) efter trykoplukning.

                        Alle dyrearter

                        —

                        —

                        Hunde og katte: 200 (i alt) Laksefisk og mælkeerstatninger til kalve: 180 (i alt)
                        Smågrise, søer, kaniner og alle fisk undtagen laksefisk: 150 (i alt)
                        Andre arter og kategorier: 120 (i alt)

                                    1.

                                    Tilsætningsstoffet anvendes i foder som forblanding.

                                    2.

                                    Zinkchelat af methioninsulfat kan markedsføres og anvendes som et tilsætningsstof, der består af et præparat.

                                    3.

                                    For brugere af tilsætningsstoffet og forblandinger skal foderstofvirksomhedslederne iværksætte driftsprocedurer og passende administrative foranstaltninger med henblik på at imødegå risici ved indånding, hudkontakt eller øjenkontakt. I tilfælde, hvor risiciene ikke kan reduceres til et acceptabelt niveau ved hjælp af disse procedurer og foranstaltninger, må tilsætningsstoffet og forblandingerne kun anvendes med de fornødne personlige værnemidler.

                        22. juli 2029

               (1)  Nærmere oplysninger om analysemetoderne findes på referencelaboratoriets hjemmeside: https://ec.europa.eu/jrc/eurl/feed-additives/evaluation-reports


title: Kommissionens gennemførelsesforordning (EU) 2019/1271 af 25. juli 2019 om ændring af gennemførelsesforordning (EU) 2018/1848 for så vidt angår det beløb, der er til rådighed for Rumænien til godtgørelse i henhold til artikel 26, stk. 5, i Europa-Parlamentets og Rådets forordning (EU) nr. 1306/2013 af de bevillinger, der er fremført fra regnskabsåret 2018

text:
                  30.7.2019

                  DA

                  Den Europæiske Unions Tidende

                  L 201/1

         KOMMISSIONENS GENNEMFØRELSESFORORDNING (EU) 2019/1271
         af 25. juli 2019
         om ændring af gennemførelsesforordning (EU) 2018/1848 for så vidt angår det beløb, der er til rådighed for Rumænien til godtgørelse i henhold til artikel 26, stk. 5, i Europa-Parlamentets og Rådets forordning (EU) nr. 1306/2013 af de bevillinger, der er fremført fra regnskabsåret 2018
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (1), særlig artikel 26, stk. 6,
         efter høring af Komitéen for Landbrugsfondene, og
         ud fra følgende betragtninger:

                     (1)

                     Ved Kommissionens gennemførelsesforordning (EU) 2018/1848 (2) fastsættes de beløb, der stilles til rådighed for medlemsstaterne med henblik på godtgørelse til slutmodtagerne i regnskabsåret 2019. Beløbene svarer til de nedsættelser som følge af finansiel disciplin, som medlemsstaterne rent faktisk anvendte i regnskabsåret 2018, jf. medlemsstaternes udgiftsanmeldelser for perioden 16. oktober 2017-15. oktober 2018.

                     (2)

                     I Rumæniens udgiftsanmeldelse blev der ikke taget fuldt hensyn til tærsklen på 2 000 EUR for finansiel disciplin, jf. artikel 8, stk. 1, i Europa-Parlamentets og Rådets forordning (EU) nr. 1307/2013 (3). Af hensyn til en forsvarlig økonomisk forvaltning, jf. gennemførelsesforordning (EU) 2018/1848, fik Rumænien ikke stillet noget beløb til rådighed med henblik på godtgørelser.

                     (3)

                     Rumænien har efterfølgende meddelt Kommissionen det korrekte beløb for finansiel disciplin, som skulle have været anvendt i Rumænien i regnskabsåret 2018, når der tages fuldt hensyn til tærsklen på 2 000 EUR. For at sikre godtgørelsen af de relevante beløb til rumænske landbrugere bør Kommissionen fastsætte det tilsvarende beløb, der stilles til rådighed for Rumænien.

                     (4)

                     Gennemførelsesforordning (EU) 2018/1848 bør derfor ændres.

                     (5)

                     Eftersom den ændring, der foretages ved denne forordning, har konsekvenser for anvendelsen af gennemførelsesforordning (EU) 2018/1848, som anvendes fra den 1. december 2018, bør nærværende forordning også anvendes fra denne dato; derfor bør nærværende forordning træde i kraft på dagen for offentliggørelsen i Den Europæiske Unions Tidende —

               VEDTAGET DENNE FORORDNING:

            Artikel 1
            I tabellen i bilaget til gennemførelsesforordning (EU) 2018/1848 indsættes følgende række efter rækken vedrørende Portugal:

                           »Rumænien

                           16 669 111 «

            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.
            Det anvendes fra den 1. december 2018.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 25. juli 2019.

                  På Kommissionens vegne

                  For formanden

               Jerzy PLEWA

                  Generaldirektør

                  Generaldirektoratet for Landbrug og Udvikling af Landdistrikter

            (1)  EUT L 347 af 20.12.2013, s. 549.

            (2)  Kommissionens gennemførelsesforordning (EU) 2018/1848 af 26. november 2018 om godtgørelse i henhold til artikel 26, stk. 5, i Europa-Parlamentets og Rådets forordning (EU) nr. 1306/2013 af de bevillinger, der er fremført fra regnskabsåret 2018 (EUT L 300 af 27.11.2018, s. 4).

            (3)  Europa-Parlamentets og Rådets forordning (EU) nr. 1307/2013 af 17. december 2013 om fastsættelse af regler for direkte betalinger til landbrugere under støtteordninger inden for rammerne af den fælles landsbrugspolitik og om ophævelse af Rådets forordning (EF) nr. 637/2008 og Rådets forordning (EF) nr. 73/2009 (EUT L 347 af 20.12.2013, s. 608).


title: Kommissionens gennemførelsesforordning (EU) 2019/1272 af 29. juli 2019 om berigtigelse af gennemførelsesforordning (EU) 2017/2470 om EU-listen over nye fødevarer og gennemførelsesafgørelse (EU) 2017/2078 om tilladelse til udvidelse af anvendelserne af beta-glucaner fra gær som en ny levnedsmiddelingrediens i henhold til Europa-Parlamentets og Rådets forordning (EF) nr. 258/97 (EØS-relevant tekst.)

text:
                  30.7.2019

                  DA

                  Den Europæiske Unions Tidende

                  L 201/3

         KOMMISSIONENS GENNEMFØRELSESFORORDNING (EU) 2019/1272
         af 29. juli 2019
         om berigtigelse af gennemførelsesforordning (EU) 2017/2470 om EU-listen over nye fødevarer og gennemførelsesafgørelse (EU) 2017/2078 om tilladelse til udvidelse af anvendelserne af beta-glucaner fra gær som en ny levnedsmiddelingrediens i henhold til Europa-Parlamentets og Rådets forordning (EF) nr. 258/97
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2015/2283 af 25. november 2015 om nye fødevarer, om ændring af Europa-Parlamentets og Rådets forordning (EU) nr. 1169/2011 og om ophævelse af Europa-Parlamentets og Rådets forordning (EF) nr. 258/97 og Kommissionens forordning (EF) nr. 1852/2001 (1), særlig artikel 8 og 12,
         og ud fra følgende betragtninger:

                     (1)

                     I overensstemmelse med artikel 8 i forordning (EU) 2015/2283 skulle Kommissionen senest den 1. januar 2018 fastlægge EU-listen over nye fødevarer, der er godkendt eller anmeldt i henhold til Europa-Parlamentets og Rådets forordning (EF) nr. 258/97 (2).

                     (2)

                     EU-listen over nye fødevarer, der er godkendt eller anmeldt i henhold til forordning (EF) nr. 258/97, blev fastlagt ved Kommissionens gennemførelsesforordning (EU) 2017/2470 (3).

                     (3)

                     Ved Kommissionens gennemførelsesforordning (EU) 2018/1023 (4) blev gennemførelsesforordning (EU) 2017/2470 om fastlæggelse af EU-listen over nye fødevarer berigtiget for at medtage en række godkendte eller anmeldte nye fødevarer, der ikke var opført på den oprindelige EU-liste.

                     (4)

                     Efter offentliggørelsen af gennemførelsesforordning (EU) 2017/2470 og gennemførelsesforordning (EU) 2018/1023 konstaterede Kommissionen yderligere fejl i bilaget til gennemførelsesforordning (EU) 2017/2470.

                     (5)

                     Der er behov for berigtigelser for at skabe klarhed og retssikkerhed for ledere af fødevarevirksomheder og for medlemsstaternes kompetente myndigheder og dermed sikre korrekt gennemførelse og anvendelse af EU-listen over nye fødevarer.

                     (6)

                     Den 22. november 2018 indgav Italiens kompetente myndighed en anmodning til Kommissionen om berigtigelse af EU-listen vedrørende betegnelsen og de specifikke mærkningskrav for den nye fødevare »ekstrakt af Echinacea purpurea fra cellekulturer«. Denne nye fødevare blev godkendt gennem en anmeldelsesprocedure, jf. artikel 5 i forordning (EF) nr. 258/97. Den kompetente myndighed i Italien har begået en fejl ved at anmelde det forkerte navn for cellekulturerne, og derfor bedes der i anmodningen om, at cellekulturernes navn, HTN®Vb, erstattes med navnet EchiPure-PC™ i betegnelsen for den nye fødevare, der er opført på EU-listen, og i de specifikke mærkningskrav for fødevarer, der indeholder den, samt i specifikationerne for den nye fødevare.

                     (7)

                     Det er derfor nødvendigt med en berigtigelse af betegnelsen og af de specifikke mærkningskrav i tabel 1 og en berigtigelse af specifikationerne i tabel 2 i bilaget til gennemførelsesforordning (EU) 2017/2470 for den nye fødevare »ekstrakt af Echinacea purpurea fra cellekulturer«.

                     (8)

                     De nye fødevarer »beta-glucaner fra gær« blev godkendt på visse anvendelsesbetingelser ved Kommissionens gennemførelsesafgørelse 2011/762/EU (5). Anvendelse af beta-glucaner fra gær i yderligere fødevarekategorier blev senere godkendt ved Kommissionens gennemførelsesafgørelse (EU) 2017/2078 (6). I specifikationerne for beta-glucaner fra gær i gennemførelsesafgørelse (EU) 2017/2078 udtrykkes måleenhederne for tungmetaller fejlagtigt i mg/g i stedet for mg/kg. Denne fejl blev overført til den EU-liste, der blev fastlagt ved gennemførelsesforordning (EU) 2017/2470. Specifikationerne for beta-glucaner fra gær i forbindelse med tungmetaller i bilag I til gennemførelsesafgørelse (EU) 2017/2078 og i tabel 2 i bilaget til gennemførelsesforordning (EU) 2017/2470 bør derfor berigtiges.

                     (9)

                     Gennemførelsesforordning (EU) 2017/2470 og gennemførelsesafgørelse (EU) 2017/2078 bør derfor berigtiges.

                     (10)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Bilaget til gennemførelsesforordning (EU) 2017/2470 berigtiges som angivet i bilaget til nærværende forordning.

            Artikel 2
            Bilag I til gennemførelsesafgørelse (EU) 2017/2078 berigtiges som angivet i bilaget til nærværende forordning.

            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 29. juli 2019.

                  På Kommissionens vegne

               Jean-Claude JUNCKER

                  Formand

            (1)  EUT L 327 af 11.12.2015, s. 1.

            (2)  Europa-Parlamentets og Rådets forordning (EF) nr. 258/97 af 27. januar 1997 om nye levnedsmidler og nye levnedsmiddelingredienser (EFT L 43 af 14.2.1997, s. 1).

            (3)  Kommissionens gennemførelsesforordning (EU) 2017/2470 af 20. december 2017 om EU-listen over nye fødevarer i overensstemmelse med Europa-Parlamentets og Rådets forordning (EU) 2015/2283 om nye fødevarer (EUT L 351 af 30.12.2017, s. 72).

            (4)  Kommissionens gennemførelsesforordning (EU) 2018/1023 af 23. juli 2018 om berigtigelse af gennemførelsesforordning (EU) 2017/2470 om EU-listen over nye fødevarer (EUT L 187 af 24.7.2018, s. 1).

            (5)  Kommissionens gennemførelsesafgørelse 2011/762/EU af 24. november 2011 om tilladelse til markedsføring af beta-glucaner fra gær som en ny levnedsmiddelingrediens i henhold til Europa-Parlamentets og Rådets forordning (EF) nr. 258/97 (EUT L 313 af 26.11.2011, s. 41).

            (6)  Kommissionens gennemførelsesafgørelse (EU) 2017/2078 af 10. november 2017 om tilladelse til udvidelse af anvendelserne af beta-glucaner fra gær som en ny levnedsmiddelingrediens i henhold til Europa-Parlamentets og Rådets forordning (EF) nr. 258/97 (EUT L 295 af 14.11.2017, s. 77).

            BILAG

               1)
               I bilaget til gennemførelsesforordning (EU) 2017/2470 foretages følgende berigtigelser:

                           a)

                           Oplysningerne om ekstrakt af Echinacea purpurea fra cellekulturer i tabel 1 (Godkendte nye fødevarer) affattes således:

                                       Godkendt ny fødevare

                                       Anvendelsesbetingelser for den nye fødevare

                                       Supplerende specifikke mærkningskrav

                                       Andre krav

                                       »Ekstrakt af

                                             Echinacea purpurea

                                          fra cellekulturer

                                          Specificeret fødevarekategori

                                          Maksimumsindhold

                                       Den nye fødevare betegnes »tørret ekstrakt af Echinacea purpurea fra EchiPure-PC™-cellekulturer« på mærkningen af de fødevarer, der indeholder den«

                                       Kosttilskud som defineret i direktiv 2002/46/EF

                                       I overensstemmelse med normal anvendelse i kosttilskud af et lignende ekstrakt af de enkelte blomster i blomsterhovedet af Echinacea purpurea

                           b)

                           Oplysningerne om ekstrakt af Echinacea purpurea fra cellekulturer i tabel 2 (Specifikationer) affattes således:

                                       Godkendt ny fødevare

                                       Specifikationer

                                       »Ekstrakt af

                                             Echinacea purpurea

                                          fra cellekulturer

                                          Beskrivelse/definition:

                                       Tørret ekstrakt af Echinacea purpurea fra EchiPure-PC™-cellekulturer«

                           c)

                           Oplysningerne vedrørende beta-glucaner fra gær i tabel 2 (Specifikationer) under overskriften Tungmetaller i den form for beta-glucaner fra gær, der er uopløselige i vand, men dispergerbare i mange flydende matricer, affattes således:

                                       »Bly: < 0,2 mg/kg
                                       Arsen: < 0,2 mg/kg
                                       Kviksølv: < 0,1 mg/kg
                                       Cadmium: < 0,1 mg/kg«

               2)
               I bilag I til gennemførelsesafgørelse (EU) 2017/2078 foretages følgende berigtigelser:
               Oplysningerne om bly, arsen, kviksølv og cadmium i tabellen Specifikationer for beta-glucaner fra gær (Saccharomyces cerevisiae) affattes således:

                           »Bly

                           < 0,2 mg/kg

                           Arsen

                           < 0,2 mg/kg

                           Kviksølv

                           < 0,1 mg/kg

                           Cadmium

                           < 0,1 mg/kg«


title: Kommissionens gennemførelsesforordning (EU) 2019/1667 af 27. september 2019 om registrering af en betegnelse i registret over beskyttede oprindelsesbetegnelser og beskyttede geografiske betegnelser (Cârnaţi de Pleşcoi (BGB))

text:
                  4.10.2019

                  DA

                  Den Europæiske Unions Tidende

                  L 255/5

         KOMMISSIONENS GENNEMFØRELSESFORORDNING (EU) 2019/1667
         af 27. september 2019
         om registrering af en betegnelse i registret over beskyttede oprindelsesbetegnelser og beskyttede geografiske betegnelser (»Cârnaţi de Pleşcoi« (BGB))
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
         ud fra følgende betragtninger:

                     (1)

                     Rumæniens ansøgning om registrering af betegnelsen »Cârnaţi de Pleşcoi« er blevet offentliggjort i Den Europæiske Unions Tidende (2), jf. artikel 50, stk. 2, litra a), i forordning (EU) nr. 1151/2012.

                     (2)

                     Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal betegnelsen »Cârnaţi de Pleşcoi« registreres —

               VEDTAGET DENNE FORORDNING:

               Artikel 1

            Betegnelsen »Cârnaţi de Pleşcoi« (BGB) registreres.
            Betegnelsen i stk. 1 henviser til et produkt i kategori 1.2. Kødprodukter (opvarmet, saltet, røget m.m.) i bilag XI til Kommissionens gennemførelsesforordning (EU) nr. 668/2014 (3).

               Artikel 2

            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 27. september 2019.

                  På Kommissionens vegne

                  For formanden

               Phil HOGAN

                  Medlem af Kommissionen

            (1)  EUT L 343 af 14.12.2012, s. 1.

            (2)  EUT C 185 af 29.5.2019, s. 14.

            (3)  Kommissionens gennemførelsesforordning (EU) nr. 668/2014 af 13. juni 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer (EUT L 179 af 19.6.2014, s. 36).


title: Kommissionens gennemførelsesforordning (EU) 2019/1669 af 30. september 2019 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Olives cassées de la vallée des Baux-de-Provence (BOB))

text:
                  7.10.2019

                  DA

                  Den Europæiske Unions Tidende

                  L 256/4

         KOMMISSIONENS GENNEMFØRELSESFORORDNING (EU) 2019/1669
         af 30. september 2019
         om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (»Olives cassées de la vallée des Baux-de-Provence« (BOB))
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
         ud fra følgende betragtninger:

                     (1)

                     Kommissionen har i overensstemmelse med artikel 53, stk. 1, første afsnit, i forordning (EU) nr. 1151/2012 behandlet Frankrigs ansøgning om godkendelse af en ændring af varespecifikationen for den beskyttede oprindelsesbetegnelse »Olives cassées de la vallée des Baux-de-Provence«, der er registreret ved Kommissionens forordning (EF) nr. 378/1999 (2).

                     (2)

                     Da der er tale om en væsentlig ændring, jf. artikel 53, stk. 2, i forordning (EU) nr. 1151/2012, har Kommissionen i medfør af artikel 50, stk. 2, litra a), i samme forordning offentliggjort ændringsansøgningen i Den Europæiske Unions Tidende (3).

                     (3)

                     Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal ændringen af varespecifikationen godkendes —

               VEDTAGET DENNE FORORDNING:

            Artikel 1
            Den ændring af varespecifikationen, der er offentliggjort i Den Europæiske Unions Tidende, og som vedrører betegnelsen »Olives cassées de la vallée des Baux-de-Provence« (BOB), godkendes.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 30. september 2019.

                  På Kommissionens vegne

                  For formanden

               Phil HOGAN

                  Medlem af Kommissionen

            (1)  EUT L 343 af 14.12.2012, s. 1.

            (2)  Kommissionens forordning (EF) nr. 378/1999 af 19. februar 1999 om tilføjelse til bilaget til forordning (EF) nr. 2400/96 om optagelse af visse betegnelser i det register over beskyttede oprindelsesbetegnelser og beskyttede geografiske betegnelser, der er fastsat i Rådets forordning (EØF) nr. 2081/92 om beskyttelse af geografiske betegnelser og oprindelsesbetegnelser for landbrugsprodukter og levnedsmidler (EFT L 46 af 20.2.1999, s. 13).

            (3)  EUT C 188 af 4.6.2019, s. 12.


title: Kommissionens Gennemførelsesforordning (EU) 2019/1953 af 25. november 2019 om godtgørelse i henhold til artikel 26, stk. 5, i Europa-Parlamentets og Rådets forordning (EU) nr. 1306/2013 af de bevillinger, der er fremført fra regnskabsåret 2019

text:
                  27.11.2019

                  DA

                  Den Europæiske Unions Tidende

                  L 306/1

         KOMMISSIONENS GENNEMFØRELSESFORORDNING (EU) 2019/1953
         af 25. november 2019
         om godtgørelse i henhold til artikel 26, stk. 5, i Europa-Parlamentets og Rådets forordning (EU) nr. 1306/2013 af de bevillinger, der er fremført fra regnskabsåret 2019
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (1), særlig artikel 26, stk. 6,
         efter høring af Komitéen for Landbrugsfondene, og
         ud fra følgende betragtninger:

                     (1)

                     I henhold til artikel 12, stk. 2, første afsnit, litra d), i Europa-Parlamentets og Rådets forordning (EU, Euratom) 2018/1046 (2) kan bevillinger, der ikke er indgået forpligtelser for, og som vedrører de foranstaltninger, der finansieres under Den Europæiske Garantifond for Landbruget (EFGL), jf. artikel 4, stk. 1, i forordning (EU) nr. 1306/2013, fremføres til det følgende regnskabsår. En sådan fremførsel begrænses til 2 % af de oprindelige bevillinger, der er vedtaget af Europa-Parlamentet og Rådet, og må ikke overstige det beløb for tilpasningen af de direkte betalinger, jf. artikel 8 i Europa-Parlamentets og Rådets forordning (EU) nr. 1307/2013 (3), der blev anvendt det foregående regnskabsår.

                     (2)

                     I henhold til artikel 26, stk. 5, i forordning (EU) nr. 1306/2013 godtgør medlemsstaterne, uanset artikel 12, stk. 2, tredje afsnit, i forordning (EU, Euratom) 2018/1046, de fremførte bevillinger, der er omhandlet i artikel 12, stk. 2, første afsnit, litra d), i forordning (EU, Euratom) 2018/1046, til de slutmodtagere, der er omfattet af tilpasningssatsen i det regnskabsår, som bevillingerne er fremført til. Godtgørelsen finder kun anvendelse på slutmodtagere i de medlemsstater, hvor der i det foregående regnskabsår blev anvendt finansiel disciplin (4).

                     (3)

                     Ved fastsættelsen af det fremførselsbeløb, der skal godtgøres, tages der i henhold til artikel 26, stk. 7, i forordning (EU) nr. 1306/2013 højde for de beløb til reserven til kriser i landbruget, jf. samme forordnings artikel 25, som ikke er stillet til rådighed for kriseforanstaltninger ved udgangen af regnskabsåret.

                     (4)

                     I henhold til artikel 1, stk. 1, i Kommissionens gennemførelsesforordning (EU) 2018/1710 (5) finder finansiel disciplin anvendelse på direkte betalinger for kalenderåret 2018 med henblik på at etablere en krisereserve. Krisereserven er ikke blevet anvendt i regnskabsåret 2019.

                     (5)

                     For at sikre, at godtgørelsen til slutmodtagerne af uudnyttede bevillinger som følge af anvendelsen af finansiel disciplin står i rimeligt forhold til beløbet for den finansielle disciplin, bør Kommissionen fastsætte de beløb, der er til rådighed for medlemsstaterne til godtgørelsen.

                     (6)

                     For at undgå, at medlemsstaterne bliver tvunget til at foretage yderligere udbetaling i forbindelse med denne godtgørelse, bør denne forordning finde anvendelse fra den 1. december 2019. De beløb, der fastsættes ved denne forordning, er derfor endelige og gælder, uden at det berører anvendelsen af nedsættelser, jf. artikel 41 i forordning (EU) nr. 1306/2013, eventuelle andre korrektioner, som der tages højde for i afgørelsen om månedlige betalinger vedrørende de udgifter, som afholdes af medlemsstaternes betalingsorganer for oktober 2019, jf. artikel 18, stk. 3, i forordning (EU) nr. 1306/2013, samt eventuelle nedsættelser og supplerende betalinger, der foretages i henhold til samme forordnings artikel 18, stk. 4, eller eventuelle afgørelser, der træffes inden for rammerne af regnskabsafslutningsproceduren.

                     (7)

                     I henhold til artikel 12, stk. 2, indledningen, i forordning (EU, Euratom) 2018/1046 kan de bevillinger, der ikke er indgået forpligtelser for, kun fremføres til det følgende regnskabsår. Kommissionen bør derfor fastsætte fristerne for, hvornår medlemsstaternes udgifter til godtgørelsen, jf. artikel 26, stk. 5, i forordning (EU) nr. 1306/2013, er støtteberettigede, idet der tages hensyn til regnskabsåret for landbruget, som er fastlagt i artikel 39 i samme forordning.

                     (8)

                     For at tage højde for det korte tidsrum mellem medlemsstaternes meddelelse af, at EFGL-bevillingerne for 2019 under delt forvaltning for perioden 16. oktober 2018 til 15. oktober 2019 er blevet gennemført, og behovet for, at denne forordning finder anvendelse fra den 1. december 2019, bør denne forordning træde i kraft på dagen for offentliggørelsen i Den Europæiske Unions Tidende —

               VEDTAGET DENNE FORORDNING:

            Artikel 1
            De bevillinger, der fremføres fra regnskabsåret 2019 i henhold til artikel 12, stk. 2, første afsnit, litra d), og artikel 12, stk. 2, tredje afsnit, i forordning (EU, Euratom) 2018/1046, og som i henhold til artikel 26, stk. 5, i forordning (EU) nr. 1306/2013 stilles til rådighed for medlemsstaterne med henblik på godtgørelse til de slutmodtagere, der er genstand for tilpasningssatsen i regnskabsåret 2020, er fastsat i bilaget til nærværende forordning.
            Kommissionen træffer afgørelse om de beløb, der fremføres, jf. artikel 12, stk. 3, i forordning (EU, Euratom) 2018/1046.

            Artikel 2
            Medlemsstaterne er kun berettigede til EU-støtte i forbindelse med deres udgifter til godtgørelse af fremførte bevillinger, hvis de pågældende beløb er blevet udbetalt til modtagerne senest den 16. oktober 2020.

            Artikel 3
            Denne forordning træder i kraft på dagen for offentliggørelsen i Den Europæiske Unions Tidende.
            Den anvendes fra den 1. december 2019.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 25. november 2019.

                  På Kommissionens vegne

                  For formanden

               Jerzy PLEWA

                  Generaldirektør

                  Generaldirektoratet for Landbrug og Udvikling af Landdistrikter

            (1)  EUT L 347 af 20.12.2013, s. 549.

            (2)  Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012 (EUT L 193 af 30.7.2018, s. 1).

            (3)  Europa-Parlamentets og Rådets forordning (EU) nr. 1307/2013 af 17. december 2013 om fastsættelse af regler for direkte betalinger til landbrugere under støtteordninger inden for rammerne af den fælles landsbrugspolitik og om ophævelse af Rådets forordning (EF) nr. 637/2008 og Rådets forordning (EF) nr. 73/2009 (EUT L 347 af 20.12.2013, s. 608).

            (4)  Ifølge artikel 8, stk. 2, i forordning (EU) nr. 1307/2013 anvendes der ikke finansiel disciplin i Kroatien i regnskabsåret 2019.

            (5)  Kommissionens gennemførelsesforordning (EU) 2018/1710 af 13. november 2018 om tilpasning af tilpasningssatsen for direkte betalinger i henhold til Europa-Parlamentets og Rådets forordning (EU) nr. 1306/2013 for kalenderåret 2018 og om ophævelse af Kommissionens gennemførelsesforordning (EU) 2018/866 (EUT L 286 af 14.11.2018, s. 10).

            BILAG

               Beløb, der er til rådighed til godtgørelse af fremførte bevillinger

                        (EUR)

                        Belgien

                        6 075 149

                        Bulgarien

                        9 748 728

                        Tjekkiet

                        11 451 014

                        Danmark

                        10 676 454

                        Tyskland

                        59 995 488

                        Estland

                        1 617 491

                        Irland

                        13 635 006

                        Grækenland

                        16 617 301

                        Spanien

                        58 201 547

                        Frankrig

                        87 874 680

                        Italien

                        37 280 034

                        Cypern

                        359 176

                        Letland

                        2 689 706

                        Litauen

                        4 577 182

                        Luxembourg

                        418 572

                        Ungarn

                        15 632 995

                        Malta

                        37 135

                        Nederlandene

                        8 369 372

                        Østrig

                        7 194 905

                        Polen

                        26 846 892

                        Portugal

                        6 986 911

                        Rumænien

                        18 270 128

                        Slovenien

                        941 089

                        Slovakiet

                        5 973 155

                        Finland

                        6 115 927

                        Sverige

                        8 301 611

                        Det Forenede Kongerige

                        40 938 999


title: Kommissionens Gennemførelsesforordning (EU) 2019/1964 af 26. november 2019 om godkendelse L-lysin (base), flydende, L-lysinmonohydrochlorid, flydende, L-lysinmonohydrochlorid, teknisk ren, og L-lysinsulfat som tilsætningsstoffer til foder til alle dyrearter (EØS-relevant tekst)

text:
                  28.11.2019

                  DA

                  Den Europæiske Unions Tidende

                  L 307/3

         KOMMISSIONENS GENNEMFØRELSESFORORDNING (EU) 2019/1964
         af 26. november 2019
         om godkendelse L-lysin (base), flydende, L-lysinmonohydrochlorid, flydende, L-lysinmonohydrochlorid, teknisk ren, og L-lysinsulfat som tilsætningsstoffer til foder til alle dyrearter
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
         ud fra følgende betragtninger:

                     (1)

                     Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for meddelelse af sådan godkendelse. Forordningens artikel 10, stk. 2, indeholder bestemmelser om en ny vurdering af tilsætningsstoffer, der er godkendt i henhold til Rådets direktiv 82/471/EØF (2).

                     (2)

                     Flydende koncentreret L-lysin (base), flydende koncentreret L-lysinmonohydrochlorid, L-lysinmonohydrochlorid, teknisk ren, og L-lysinsulfat fremstillet ved fermentering med Corynebacterium glutamicum blev godkendt uden tidsbegrænsning i overensstemmelse med direktiv 82/471/EØF ved Kommissionens direktiv 88/485/EØF (3). Fodertilsætningsstofferne blev derpå opført i registret over fodertilsætningsstoffer som eksisterende produkter, jf. artikel 10, stk. 1, i forordning (EF) nr. 1831/2003.

                     (3)

                     I henhold til artikel 10, stk. 2, i forordning (EF) nr. 1831/2003, sammenholdt med artikel 7, er der indgivet ansøgninger om en ny vurdering af flydende koncentreret L-lysin (base), flydende koncentreret L-lysinmonohydrochlorid, L-lysinmonohydrochlorid, teknisk ren, og L-lysinsulfat fremstillet ved fermentering med Corynebacterium glutamicum som fodertilsætningsstof til alle dyrearter. Der er også indgivet ansøgninger om godkendelse af flydende koncentreret L-lysin (base), flydende koncentreret L-lysinmonohydrochlorid, L-lysinmonohydrochlorid, teknisk ren, og L-lysinsulfat til alle dyrearter, jf. artikel 7 i forordning (EF) nr. 1831/2003. Ansøgningerne var vedlagt de oplysninger og dokumenter, der kræves i henhold til samme forordnings artikel 7, stk. 3.

                     (4)

                     Ansøgningerne vedrører godkendelse i tilsætningsstofkategorien »ernæringsmæssige tilsætningsstoffer« af flydende koncentreret L-lysin (base), flydende koncentreret L-lysinmonohydrochlorid, L-lysinmonohydrochlorid, teknisk ren, og L-lysinsulfat som fodertilsætningsstof til alle dyrearter.

                     (5)

                     Den Europæiske Fødevaresikkerhedsautoritet (»autoriteten«) konkluderede i sine udtalelser af 11. september 2013 (4), 28. oktober 2014 (5), 10. marts 2015 (6), 16. juni 2015 (7), 2. december 2015 (8), 19. april 2016 (9), 28. november 2018 (10) (11) og 3. april 2019 (12) at, flydende koncentreret L-lysin (base) fremstillet ved Escherichia coli FERM BP-10941, Escherichia coli FERM BP-11355, Corynebacterium glutamicum KCCM 11117P, Corynebacterium glutamicum NRRL B-50547, Corynebacterium glutamicum NRRL B-50775 og Corynebacterium glutamicum KCCM 10227, flydende koncentreret L-lysinmonohydrochlorid fremstillet ved Escherichia coli FERM BP-10941 og Escherichia coli FERM BP-11355, L-lysinmonohydrochlorid, teknisk ren, fremstillet ved Escherichia coli FERM BP-10941, Escherichia coli FERM BP-11355, Escherichia coli CGMCC 3705, Escherichia coli CGMCC 7.57, Corynebacterium glutamicum NRRL B-50547, Corynebacterium glutamicum NRRL B-50775, Corynebacterium glutamicum KCCM 11117P og Corynebacterium glutamicum KCCM 10227 og L-lysinsulfat fremstillet ved Corynebacterium glutamicum KCCM 10227 og Corynebacterium glutamicum DSM 24990, under de påtænkte brugsbetingelser, ikke har skadelige virkninger for dyrs sundhed, forbrugersikkerheden eller miljøet. Sikkerheden ved tilsætningsstoffet, der er fremstillet ved genetisk modificerede mikroorganismer, navnlig ved Corynebacterium glutamicum NRRL B-50547, er betinget af, at fremstillingsprocessen udføres under sikring af, at intet rekombinant DNA fra produktionsstammen forekommer i slutproduktet. Autoriteten fastslog endvidere, at de fire former for L-lysin bør betragtes som farlige for brugerne af tilsætningsstofferne, navnlig ved indånding. Visse af formerne bør også anses for mildt irriterende for øjne eller ætsende for hud og øjne. Kommissionen mener derfor, at der bør træffes passende beskyttelsesforanstaltninger for at forhindre negative virkninger for menneskers sundhed, navnlig hvad angår brugerne af tilsætningsstoffet. Autoriteten konkluderede også, at tilsætningsstofferne er en effektiv kilde til aminosyren L-lysin til alle dyrearter, og at tilsætningsstofferne for at være lige så effektive i drøvtyggere som i andre dyr end drøvtyggere bør beskyttes mod nedbrydning i vommen. Autoriteten vurderer ikke, at der er behov for særlige krav om overvågning efter markedsføringen. Den har også gennemgået den rapport om metoder til analyse af fodertilsætningsstofferne i foder og vand, der blev forelagt af det ved artikel 21 i forordning (EF) nr. 1831/2003 oprettede referencelaboratorium.

                     (6)

                     Betegnelserne »flydende koncentreret L-lysin (base)« og »flydende koncentreret L-lysinmonohydrochlorid« bør ændres til »L-lysinbase, flydende« og »L-lysinmonohydrochlorid, flydende«, da minimumsindholdet af L-lysin i disse tilsætningsstoffer kun er på henholdsvis 50 % og 22 %.

                     (7)

                     Vurderingen af flydende koncentreret L-lysin (base), flydende koncentreret L-lysinmonohydrochlorid, L-lysinmonohydrochlorid, teknisk ren, og L-lysinsulfat, der er fremstillet ved fermentering med Corynebacterium glutamicum spp eller Escherichia coli spp, som nævnt i betragtning 5, viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af disse stoffer godkendes som anført i bilaget til nærværende forordning.

                     (8)

                     Da der ikke er sikkerhedshensyn, som kræver øjeblikkelig anvendelse af ændringerne af betingelserne for godkendelse af flydende koncentreret L-lysin (base), flydende koncentreret L-lysinmonohydrochlorid, L-lysinmonohydrochlorid, teknisk ren, og L-lysinsulfat, der er fremstillet ved fermentering med Corynebacterium glutamicum, bør der indrømmes en overgangsperiode, så berørte parter kan forberede sig på at opfylde de nye krav, som godkendelsen medfører.

                     (9)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Godkendelse
            De i bilaget opførte stoffer, der tilhører tilsætningsstofkategorien »tilsætningsstoffer med ernæringsmæssige egenskaber« og den funktionelle gruppe »aminosyrer, deres salte og analoger«, tillades anvendt som fodertilsætningsstoffer på de betingelser, der er fastsat i bilaget.

            Artikel 2
            Overgangsforanstaltninger

               1.   Flydende koncentreret L-lysin (base), flydende koncentreret L-lysinmonohydrochlorid, L-lysinmonohydrochlorid, teknisk ren, og L-lysinsulfat, der er fremstillet ved fermentering med Corynebacterium glutamicum, som er godkendt ved Kommissionens direktiv 88/485/EØF, samt forblandinger, der indeholder stofferne, kan markedsføres indtil 18. juni 2020 i overensstemmelse med de bestemmelser, der var gældende før 18. december 2019, og anvendes, indtil de eksisterende lagre er opbrugt.

               2.   Fodermidler og foderblandinger, der indeholder de i stk. 1 omhandlede stoffer, og som er produceret og mærket før den 18. december 2020 i overensstemmelse med de regler, der finder anvendelse før den 18. december 2019, kan markedsføres og anvendes, indtil de eksisterende lagre er opbrugt, hvis de er bestemt til dyr, der indgår i fødevareproduktion.

               3.   Fodermidler og foderblandinger, der indeholder de i stk. 1 omhandlede stoffer, og som er produceret og mærket før den 18. december 2021 i overensstemmelse med de regler, der finder anvendelse før den 18. december 2019, kan markedsføres og anvendes, indtil de eksisterende lagre er opbrugt, hvis de er bestemt til dyr, der indgår i fødevareproduktion.

            Artikel 3
            Ikrafttræden
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 26. november 2019.

                  På Kommissionens vegne

                  Formand

               Jean-Claude JUNCKER

            (1)  EUT L 268 af 18.10.2003, s. 29.

            (2)  Rådets direktiv 82/471/EØF af 30. juni 1982 om visse produkter, der anvendes i foderstoffer (EFT L 213 af 21.7.1982, s. 8).

            (3)  Kommissionens direktiv 88/485/EØF af 26. juli 1988 om ændring af bilaget til Rådets direktiv 82/471/EØF om visse produkter, der anvendes i foderstoffer (EFT L 239 af 30.8.1988, s. 36).

            (4)  EFSA Journal 2013;11(10):3365.

            (5)  EFSA Journal 2014;12(11):3895.

            (6)  EFSA Journal 2015;13(3):4052.

            (7)  EFSA Journal 2015;13(7):4156.

            (8)  EFSA Journal 2016;14(3):4346.

            (9)  EFSA Journal 2016;14(5):4471.

            (10)  EFSA Journal 2019;17(1):5532.

            (11)  EFSA Journal 2019;17(1):5537.

            (12)  EFSA Journal 2019;17(5):5697.

            BILAG

                        Tilsætningsstoffets identifikationsnummer

                        Navn på indehaveren af godkendelsen

                        Tilsætningsstof

                        Sammensætning, kemisk betegnelse, beskrivelse, analysemetode

                        Dyreart eller -kategori

                        Maksimumsalder

                        Minimumsindhold

                        Maksimumsindhold

                        Andre bestemmelser

                        Godkendelse gyldig til

                        mg tilsætningsstof/kg fuldfoder med et vandindhold på 12 %

                           Kategori: ernæringsmæssige tilsætningsstoffer. Funktionel gruppe: aminosyrer, deres salte og analoger.

                        3c320

                        —

                        L-lysinbase, flydende

                           Tilsætningsstoffets sammensætning:

                        Vandig opløsning af L-lysin med et minimumsindhold af L-lysin på 50 %.

                           Aktivstoffets karakteristika:

                        L-lysin fremstillet ved fermentering med Escherichia coli FERM BP-10941 eller

                           Escherichia coli FERM BP-11355 eller

                           Corynebacterium glutamicum KCCM 11117P eller

                           Corynebacterium glutamicum NRRL B-50547 eller

                           Corynebacterium glutamicum NRRL B-50775 eller

                           Corynebacterium glutamicum KCCM 10227.
                        Kemisk betegnelse: NH2-(CH2)4-CH(NH2)-COOH
                        CAS-nr.: 56-87-1

                           Analysemetoder  (1):

                        Til kvantificering af lysin i fodertilsætningsstoffet og forblandinger, der indeholder mere end 10 % lysin:

                                    —

                                    ionbyttekromatografi i kombination med postkolonnederivatisering og fotometrisk detektion (IEC-VIS/FLD) — EN ISO 17180.

                              Til kvantificering af lysin i forblandinger, foderblandinger og fodermidler:

                                    —

                                    ionbyttekromatografi i kombination med postkolonnederivatisering og fotometrisk detektion (IEC-VIS), Kommissionens forordning (EF) nr. 152/2009 (bilag III, F).

                              Til kvantificering af lysin i vand:

                                    —

                                    ionbyttekromatografi i kombination med postkolonnederivatisering og optisk detektion (IEC-VIS/FLD) eller

                                    —

                                    ionbyttekromatografi i kombination med postkolonnederivatisering og fotometrisk detektion (IEC-VIS).

                        Alle arter

                        —

                        —

                        —

                                    1.

                                    Indholdet af lysin skal angives på etiketten til tilsætningsstoffet.

                                    2.

                                    L-lysinbase, flydende, kan markedsføres og anvendes som et tilsætningsstof, der består af et præparat.

                                    3.

                                    Foderstofvirksomhedslederne skal fastlægge driftsprocedurer og administrative foranstaltninger for brugerne af tilsætningsstoffet og forblandingerne med henblik på at imødegå risici ved indånding, kontakt med huden eller kontakt med øjnene. I tilfælde, hvor risiciene ikke kan fjernes eller begrænses til et minimum gennem sådanne procedurer og foranstaltninger, må tilsætningsstoffet og forblandingerne kun anvendes med personlige værnemidler, herunder åndedrætsværn og hud- og øjenbeskyttelse.

                                    4.

                                    Tilsætningsstoffet kan også anvendes i drikkevand.

                                    5.

                                    Følgende oplyses på mærkningen af tilsætningsstoffet og forblandingerne: »Ved supplering med L-lysin, navnlig via drikkevand, bør der tages højde for alle essentielle og betinget essentielle aminosyrer for at undgå ubalancer«

                        18.12.2029

                        3c321

                        —

                        L-lysinmonohydrochlorid, flydende

                           Tilsætningsstoffets sammensætning:

                        Vandholdig opløsning af L-lysinmonohydrochlorid med et minimumsindhold af L-lysin på 22 % og et fugtighedsindhold på højst 66 % (mindst 58 % L-lysin på tørstofbasis).

                           Aktivstoffets karakteristika:

                        L-lysinmonohydrochlorid fremstillet ved fermentering med

                           Escherichia coli FERM BP-10941 eller Escherichia coli FERM BP-11355.
                        Kemisk betegnelse: NH2-(CH2)4-CH(NH2)-COOH
                        CAS-nr.: 657-27-2

                           Analysemetoder (1) :

                        Til identificering af L-lysinmonohydrochlorid i fodertilsætningsstoffet:

                                    —

                                    Food Chemical Codex »L-lysinmonohydrochlorid-monografi«

                              Til kvantificering af lysin i fodertilsætningsstoffet og forblandinger, der indeholder mere end 10 % lysin:

                                    —

                                    ionbyttekromatografi i kombination med postkolonnederivatisering og fotometrisk detektion (IEC-VIS/FLD) — EN ISO 17180.

                              Til kvantificering af lysin i forblandinger, foderblandinger og fodermidler:

                                    —

                                    ionbyttekromatografi i kombination med postkolonnederivatisering og fotometrisk detektion (IEC-VIS), Kommissionens forordning (EF) nr. 152/2009 (bilag III, F).

                        Alle arter

                        —

                        —

                        —

                                    1.

                                    Indholdet af lysin skal angives på etiketten til tilsætningsstoffet.

                                    2.

                                    L-lysinmonohydrochlorid, flydende, kan markedsføres og anvendes som et tilsætningsstof, der består af et præparat.

                                    3.

                                    Foderstofvirksomhedslederne skal fastlægge driftsprocedurer og administrative foranstaltninger for brugerne af tilsætningsstoffet og forblandingerne med henblik på at imødegå risici ved indånding og kontakt med øjnene. I tilfælde, hvor risiciene ikke kan fjernes eller begrænses til et minimum gennem sådanne procedurer og foranstaltninger, må tilsætningsstoffet og forblandingerne kun anvendes med personlige værnemidler, herunder åndedrætsværn og øjenbeskyttelse.

                                    4.

                                    Følgende oplyses på mærkningen af tilsætningsstoffet og forblandingerne: »Ved supplering med L-lysin bør der tages højde for alle essentielle og betinget essentielle aminosyrer for at undgå ubalancer«

                        18.12.2029

                        3c322

                        L-lysinmonohydrochlorid, teknisk ren

                              Tilsætningsstoffets sammensætning:

                        Pulver af L-lysinmonohydrochlorid med et minimumsindhold af L-lysin på 78 % og et fugtighedsindhold på højst 1,5 %.

                           Aktivstoffets karakteristika:

                        L-lysinmonohydrochlorid fremstillet ved fermentering med

                           Escherichia coli FERM BP-10941 eller Escherichia coli FERM BP-11355 eller Escherichia coli CGMCC 3705 eller Escherichia coli CGMCC 7.57 eller Corynebacterium glutamicum NRRL B-50547 eller

                           Corynebacterium glutamicum NRRL B-50775 eller

                           Corynebacterium glutamicum KCCM 11117P eller

                           Corynebacterium glutamicum KCCM 10227.
                        Kemisk betegnelse: NH2-(CH2)4-CH(NH2)-COOH
                        CAS-nr.: 657-27-2

                           Analysemetoder (1):

                        Til identificering af L-lysinmonohydrochlorid i fodertilsætningsstoffet:

                                    —

                                    Food Chemical Codex »L-lysinmonohydrochlorid-monografi«

                              Til kvantificering af lysin i fodertilsætningsstoffet og forblandinger, der indeholder mere end 10 % lysin:

                                    —

                                    ionbyttekromatografi i kombination med postkolonnederivatisering og fotometrisk detektion (IEC-VIS/FLD) — EN ISO 17180.

                              Til kvantificering af lysin i forblandinger, foderblandinger og fodermidler:

                                    —

                                    ionbyttekromatografi i kombination med postkolonnederivatisering og fotometrisk detektion (IEC-VIS), Kommissionens forordning (EF) nr. 152/2009 (bilag III, F).

                              Til kvantificering af lysin i vand:

                                    —

                                    ionbyttekromatografi i kombination med postkolonnederivatisering og optisk detektion (IEC-VIS/FLD) eller

                                    —

                                    ionbyttekromatografi i kombination med postkolonnederivatisering og fotometrisk detektion (IEC-VIS).

                        Alle arter

                        —

                        —

                        —

                                    1.

                                    Indholdet af lysin skal angives på etiketten til tilsætningsstoffet.

                                    2.

                                    L-lysinmonohydrochlorid, teknisk ren, kan markedsføres og anvendes som et tilsætningsstof, der består af et præparat.

                                    3.

                                    Indholdet af endotoksiner i tilsætningsstoffet og dets tilbøjelighed til at støve skal sikre en maksimal eksponering for endotoksiner på 1600 IU endotoksiner/m3 luft  (2).

                                    4.

                                    Foderstofvirksomhedslederne skal fastlægge driftsprocedurer og administrative foranstaltninger for brugerne af tilsætningsstoffet og forblandingerne med henblik på at imødegå risici ved indånding. I tilfælde, hvor risiciene ikke kan fjernes eller begrænses til et minimum gennem sådanne procedurer og foranstaltninger, må tilsætningsstoffet og forblandingerne kun anvendes med personlige værnemidler, herunder åndedrætsværn.

                                    5.

                                    Tilsætningsstoffet kan også anvendes i drikkevand.

                                    6.

                                    Følgende oplyses på mærkningen af tilsætningsstoffet og forblandingerne: »Ved supplering med L-lysin, navnlig via drikkevand, bør der tages højde for alle essentielle og betinget essentielle aminosyrer for at undgå ubalancer«

                        18.12.2029

                        3c324

                        L-lysinsulfat

                              Tilsætningsstoffets sammensætning:

                        Granulat med et minimumsindhold af L-lysin på 52 % og et maksimumsindhold af sulfat på 24 %.

                              Aktivstoffets karakteristika:

                        L-lysinsulfat fremstillet ved fermentering med Corynebacterium glutamicum KCCM 10227 eller

                           Corynebacterium glutamicum DSM 24990.
                        Kemisk betegnelse: C12H28N4O4•H2SO4/[NH2-(CH2)4-CH(NH2)-COOH]2SO4

                        CAS-nr.: 60343-69-3

                           Analysemetoder (1) :

                        Til kvantificering af lysin i fodertilsætningsstoffet og forblandinger, der indeholder mere end 10 % lysin:

                                    —

                                    ionbyttekromatografi i kombination med postkolonnederivatisering og fotometrisk detektion (IEC-VIS/FLD) — EN ISO 17180.

                              Til identificering af sulfat i fodertilsætningsstoffet:

                                    —

                                    Den Europæiske Farmakopés monografi 20301

                              Til kvantificering af lysin i forblandinger, foderblandinger og fodermidler:

                                    —

                                    ionbyttekromatografi i kombination med postkolonnederivatisering og fotometrisk detektion (IEC-UV), Kommissionens forordning (EF) nr. 152/2009.

                        Alle arter

                        —

                        —

                        10 000

                                    1.

                                    Indholdet af lysin skal angives på etiketten til tilsætningsstoffet.

                                    2.

                                    L-lysinsulfat, flydende, kan markedsføres og anvendes som et tilsætningsstof, der består af et præparat.

                                    3.

                                    Foderstofvirksomhedslederne skal fastlægge driftsprocedurer og administrative foranstaltninger for brugerne af tilsætningsstoffet og forblandingerne med henblik på at imødegå risici ved indånding. I tilfælde, hvor risiciene ikke kan fjernes eller begrænses til et minimum gennem sådanne procedurer og foranstaltninger, må tilsætningsstoffet og forblandingerne kun anvendes med personlige værnemidler, herunder åndedrætsværn.

                                    4.

                                    Følgende oplyses på mærkningen af tilsætningsstoffet og forblandingerne: »Ved supplering med L-lysin bør der tages højde for alle essentielle og betinget essentielle aminosyrer for at undgå ubalancer«

                        18.12.2029

               (1)  Nærmere oplysninger om analysemetoderne findes på referencelaboratoriets hjemmeside: https://ec.europa.eu/jrc/en/eurl/feed-additives/evaluation-reports

               (2)  Eksponering beregnet på indholdet af endotoksiner og tilsætningsstoffets tilbøjelighed til at støve i henhold til den af EFSA anvendte metode (EFSA Journal 2018;16(10):5458) Analysemetode Den Europæiske Farmakopé 2.6.14. (bakterielle endotoksiner).


title: Kommissionens gennemførelsesforordning (EU) 2019/1965 af 26. november 2019 om godkendelse af natriummolybdatdihydrat som tilsætningsstof til foder til får (EØS-relevant tekst)

text:
                  28.11.2019

                  DA

                  Den Europæiske Unions Tidende

                  L 307/12

         KOMMISSIONENS GENNEMFØRELSESFORORDNING (EU) 2019/1965
         af 26. november 2019
         om godkendelse af natriummolybdatdihydrat som tilsætningsstof til foder til får
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
         ud fra følgende betragtninger:

                     (1)

                     Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for meddelelse af sådan godkendelse. Forordningens artikel 10, stk. 2, indeholder bestemmelser om en ny vurdering af tilsætningsstoffer, der er godkendt i henhold til Rådets direktiv 70/524/EØF (2).

                     (2)

                     Natriummolybdat blev i overensstemmelse med direktiv 70/524/EØF godkendt uden tidsbegrænsning som tilsætningsstof til foder til alle dyrearter. Præparatet blev derpå opført i registret over fodertilsætningsstoffer som et eksisterende produkt, jf. artikel 10, stk. 1, i forordning (EF) nr. 1831/2003.

                     (3)

                     I henhold til artikel 10, stk. 2, i forordning (EF) nr. 1831/2003 sammenholdt med artikel 7 i samme forordning er der indgivet en ansøgning om en ny vurdering af natriummolybdat som tilsætningsstof til foder til får.

                     (4)

                     Ansøgeren anmodede om, at natriummolybdat klassificeres i tilsætningsstofkategorien »ernæringsmæssige tilsætningsstoffer«. Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.

                     (5)

                     Den Europæiske Fødevaresikkerhedsautoritet (»autoriteten«) konkluderede i sin udtalelse af 23. januar 2019 (3), at natriummolybdat under de foreslåede anvendelsesbetingelser ikke har skadelige virkninger på dyrs sundhed, forbrugernes sikkerhed eller miljøet. Autoriteten konkluderede også, at tilsætningsstoffet betragtes som hud- og øjenirriterende. Kommissionen mener derfor, at der bør træffes passende beskyttelsesforanstaltninger for at forhindre negative virkninger for menneskers sundhed, navnlig hvad angår brugerne af tilsætningsstoffet. Derudover konkluderede autoriteten, at supplering med molybdæn i fårefoder med natriummolybdatdihydrat anses for at være effektivt for at garantere en passende balance med kobber, når forholdet mellem kobber og molybdæn i foderet er i intervallet 3–10. Autoriteten vurderer ikke, at der er behov for særlige krav om overvågning efter markedsføringen. Den har også gennemgået den rapport om metoden til analyse af fodertilsætningsstoffet i foder, der blev forelagt af det ved artikel 21 i forordning (EF) nr. 1831/2003 oprettede referencelaboratorium.

                     (6)

                     Vurderingen af natriummolybdatdihydrat viser, at betingelserne for godkendelse, jf. artikel 5 i forordning (EF) nr. 1831/2003, er opfyldt.

                     (7)

                     Da der ikke er sikkerhedshensyn, som kræver øjeblikkelig anvendelse af ændringerne i betingelserne for godkendelsen af stoffet natriummolybdatdihydrat, bør der indrømmes en overgangsperiode, så berørte parter kan forberede sig på at opfylde de nye krav i godkendelsen.

                     (8)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Godkendelse
            Det i bilaget opførte stof, der tilhører tilsætningsstofkategorien »tilsætningsstoffer med ernæringsmæssige egenskaber« og den funktionelle gruppe »forbindelser af sporstoffer«, tillades anvendt som fodertilsætningsstof på de betingelser, der er fastsat i bilaget.

            Artikel 2
            Overgangsforanstaltninger

               1.   Natriummolybdatdihydrat samt forblandinger, der indeholder dette stof, som er produceret og mærket før den 18. juni 2020 i overensstemmelse med de regler, der finder anvendelse før den 18. december 2019, kan fortsat markedsføres og anvendes, indtil de eksisterende lagre er opbrugt.

               2.   Fodermidler og foderblandinger, der indeholder natriummolybdatdihydrat, som er produceret og mærket før den 18. december 2020 i overensstemmelse med de regler, der finder anvendelse før den 18. december 2019, kan fortsat markedsføres og anvendes, indtil de eksisterende lagre er opbrugt, hvis de er bestemt til dyr, der indgår i fødevareproduktion.

               3.   Fodermidler og foderblandinger, der indeholder natriummolybdatdihydrat, som er produceret og mærket før den 18. december 2021 i overensstemmelse med de regler, der finder anvendelse før den 18. december 2019, kan fortsat markedsføres og anvendes, indtil de eksisterende lagre er opbrugt, hvis de er bestemt til dyr, der ikke indgår i fødevareproduktion.

            Artikel 3
            Ikrafttræden
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 26. november 2019.

                  På Kommissionens vegne

               Jean-Claude JUNCKER

                  Formand

            (1)  EUT L 268 af 18.10.2003, s. 29.

            (2)  Rådets direktiv 70/524/EØF af 23. november 1970 om tilsætningsstoffer til foderstoffer (EFT L 270 af 14.12.1970, s. 1).

            (3)  EFSA Journal 2019;17(2):5606.

            BILAG

                        Tilsætningsstoffets identifikationsnummer

                        Navn på indehaveren af godkendelsen

                        Tilsætningsstof

                        Sammensætning, kemisk betegnelse, beskrivelse, analysemetode

                        Dyreart eller ‑kategori

                        Maksimumsalder

                        Minimumsindhold

                        Maksimumsindhold

                        Andre bestemmelser

                        Godkendelse gyldig til

                        Indhold af grundstoffet i mg tilsætningsstof/kg fuldfoder med et vandindhold på 12 %

                           Kategori: ernæringsmæssige tilsætningsstoffer. Funktionel gruppe: Forbindelser af sporstoffer

                        3b701

                        —

                        Natriummolybdatdihydrat

                           Tilsætningsstoffets sammensætning

                        Natriummolybdatdihydrat som pulver med et minimumsindhold af molybdæn på 37 %.

                           Aktivstoffets karakteristika

                        Kemisk betegnelse: Na2MoO4. 2 H2O
                        CAS-nr.: 10102-40-6

                           Analysemetoder  (1):
                        Til kvantificering af det samlede indhold af molybdæn i tilsætningsstoffet, forblandinger, foderblandinger og fodermidler:

                                    —

                                    EN 15510: Induktivt koblet plasma-atomemissionsspektrometri (ICP- AES)

                              Til identificering af den samlede mængde natrium i tilsætningsstoffet:

                                    —

                                    EN 15510: Induktivt koblet plasma-atomemissionsspektrometri (ICP- AES) eller

                                    —

                                    EN ISO 6869: Atomabsorptionsspektroskopi (AAS)

                        Får

                        —

                        —

                        2,5 (i alt)

                                    1.

                                    Tilsætningsstoffet anvendes i foder som forblanding.

                                    2.

                                    Foderstofvirksomhedslederne skal fastlægge driftsprocedurer og passende administrative foranstaltninger for brugerne af tilsætningsstoffet og forblandingerne med henblik på at imødegå risici ved kontakt med huden eller kontakt med øjnene. I tilfælde, hvor risiciene ikke kan begrænses til et acceptabelt niveau gennem sådanne procedurer og foranstaltninger, må tilsætningsstoffet og forblandingerne kun anvendes med passende personlige værnemidler.

                                    3.

                                    Følgende skal angives på mærkningen af tilsætningsstoffet og forblandingerne:
                                    »Supplering med molybdæn i fårefoder skal resultere i, at forholdet mellem kobber og molybdæn i foderet ligger i intervallet 3–10 for at garantere en passende balance med kobber«

                        18.12.2029

               (1)  Nærmere oplysninger om analysemetoderne findes på referencelaboratoriets hjemmeside: https://ec.europa.eu/jrc/eurl/feed-additives/evaluation-reports